भास्कर संवाददाता| इंदौर
भास्कर संवाददाता| इंदौर
गुमाश्ता नगर स्थित तिरुपति बालाजी वेंकटेश देवस्थान में शनिवार को फाग उत्सव मनाया। भक्तों ने भगवान के साथ होली खेली। फूलों की पंखुड़ियों और सूखे रंग एक-दूसरे पर उड़ाए। भजनों की स्वरलहरियों के बीच लोग झूमे।
उत्सव की शुरुआत गणेश वंदना से हुई। इसके बाद फाग गीत गाए गए। इन पर हजारों भक्त अलग-अलग समूह में झूम उठे। भजन गायक हरिकिशन साबू ने ‘रंग मत डालो रे सांवरिया, होलिया में उड़े रे गुलाल, होली आई रे सांवरिया सहित अन्य फाग गीत गाए। गीतों के साथ भगवान बालाजी के नयनाभिराम शृंगार के दर्शन भी हुए। भजन संध्या देर रात तक चली। सूर्यप्रकाश झंवर, विपिन मुछाल, जयप्रकाश लाहोटी, कृष्ण मूंदड़ा, कृष्णा झंवर, प्रहलाद सेठ सहित अन्य लोगों ने व्यवस्थाएं संभाली। आरती के साथ उत्सव का समापन हुआ। उधर, छत्रीबाग स्थित वेंकटेश मंदिर में फाग उत्सव 7 मार्च को मनाया जाएगा। रात 8 बजे नागोरिया पीठाधीश्वर स्वामी विष्णुप्रपन्नाचार्य के सान्निध्य में उत्सव मनेगा।
bho_Deva bho_Deva hin_Deva hin_Deva